title: آلبرخت دورر
text: آلبرخت دورر (بالألمانية: Albrecht Dürer؛ 
   21 ماي 1471 - 6 أبريل 1528) رسام، صانع طباعة، ومُنَظِّر كاينتامي لعصر النهضة الألمانية. تزاد في نورمبرݣ، دورر أسس للسمعة والتأثير ديالو عبر أوروبا فالوقت اللي مازالا فالعشرينات من عمرو نتيجة لجودة نقوشاتو الخشبية. كان فاتصال مع أكبر الفنانين الإيطاليين فالعصر ديالو، بما فيهم رفائيل، جيوڤاني بيليني، وليوناردو دا ڤينتشي، وابتداء من 1512 كان كيّاخد الدعم من عند الإمبراطور ماكسيميليان الأول. تم تشييع دورر فالكنيستين اللوثرية والأسقفية بجوج.
  
  كتشمل مجموعة أعمال دورر الواسعة: النقوش، أسلوبو المفضل في طبعاتو الأخيرة، الأعمال الفنية فالكنائس (Altarpieces)، پورتريهات، پورتريهات ذاتية، لوحات مائية وكُتُب. النقوش الخشبية بحال اللي في سلسلة أپوكاليبس (1498) كتّميز بطابع قوطي أكثر من بقية أعمالو. من بين أشهر نقوشاتو كنتلاقاو: الفارس، الموت والشيطان (1513)، القديس جيروم فالمكتب ديالو (1514)، وميلانكوليا (1514) اللي كانت موضوع كبير للتحليل والتفسير. ألوانو المائية كتميزو كواحد من أوائل الفنانين الأوروبيين اللي تناولو موضوع التصوير الطبيعي فأعمالهم الفنية، وفي نفس الوقت أعمالو الخشبية الطموحة دارت ثورة في الإمكانات والوزن ديال هاد المجال.
  
  إدخال دورر للعناصر الكلاسيكية في الفن الشمالي؛ من خلال معرفتو بالفنانين الإيطاليين والإنسانيين (تيار) الألمان، ضمنات السمعة ديالو كواحد من أهم شخصيات عصر النهضة فشمال أوروبا. وهادشي تعزز من خلال أطروحاتو النظرية، اللي تناولات مبادئ في الرياضيات، الرسم المنظوري، والنسب المثالية.
  
  يُعزى لآلبرخت دورر اختراع المبدأ الأساسي في اقتفاء الأشعة، وهي تقنية كتّستخدم في رسومات الحاسوب الحديثة.
  
  عيون لكلام 
  
  زيادة 1471
  وفيات 1528
  رسام ألماني
  بيوغرافيا د رجال
  مقالة ب جودة مابيهاش (تصنيف د إحصائيات لمينحة د 2023)